als_Latn dik_Latn sag_Latn
Trajneri i Mançester Junajtidit, Luis Van Gal ka deklaruar disa ditë më parë se ekipi i tij nuk do të operojë në merkaton e janarit. Ai duket i kënaqur me mbrojtësit e rinj. Gjithsesi mediat britanike nuk besojnë se “Djajtë e kuq” do të qëndrojnë të “heshtur” në merkaton e dimrit. Sipas tyre prej kohësh Mançesteri po planifikon të ndërhyjë fuqishëm në merkato për një mbrojtës. Objektivi madhor i Junajtidit është Mats Humels, por për mbrojtësin e Dortmundit do të pritet deri në verë. Për të riparuar mbrojtjen Mançesteri po mendon një zgjidhje tjetër, duke vënë si objektiv kryesor mbrojtësin e Atletikos së Madridit, Diego Godin. Mbrojtësi uruguaian ka një klauzolë për t’u larguar nga Atletiko prej 36 milionë euro dhe ndodhet nën kontratë me kampionët e Spanjës deri në vitin 2018. Por kjo nuk e pengon Mançesterin të bëjë një përpjekje të parë që në janar. Aq më shumë që mbrojtësi 28-vjeçar është një garanci. Mançester Junajtid është klubi që ka shpenzuar më shumë se kushdo tjetër në merkaton e verës, duke arritur shifra marramendëse 174 milionë euro. Gjithsesi shefi i klubit Ed Uduard ka deklaruar se klubi ka të tjera milionë për të shpenzuar dhe nuk ka ndër mend të ndalet as në janar, mjafton që Van Gal të ketë nën urdhrat e tij lojtarët që dëshiron.
Diego Godin, objektivi i janarit për “Djajtë”0
Share.
als_Latn als_Latn eng_Latn